José Saramago

José de Sousa Saramago (1922–2010) var en portugisisk forfatter, dramatiker, oversetter og journalist. I sine arbeider fremstilte han vanligvis historiske begivenheter i nye perspektiver. Saramago forsøkte å fremheve den menneskelige faktoren bak hendelsene i stedet for å presentere den vanlige offisielle fremstillingen. Noen av arbeidene hans kan også ses på som allegorier.

 Liv og virke 
 Bakgrunn 
Saramago vokst opp i en landbrukerfamilie i en liten landsby nord for Lisboa. Han utdannet seg til mekaniker etter å ha avbrutt andre studier av økonomiske grunner. 

 Karriere 
Han arbeidet innen flere forskjellige yrker, etterhvert for forskjellige forlag og aviser. Han var assisterende sjefredaktør i dagsavisen Diário de Notícias frem til 1975 da han måtte fratre tjenesten på grunn av de politiske begivenhetene i landet. Han virket en tid som oversetter, men kunne fra 1980-tallet forsørge seg som forfatter. 

Saramago fikk sitt internasjonale gjennombrudd i 1982 med romanen Memorial do Convento (Klosterkrønike) og ble tildelt nobelprisen i litteratur i 1998. Saramago har vært medlem av det portugisiske kommunistpartiet siden 1969, han var ateist og beskrev seg selv som pessimist. Hans oppfatninger skapte store kontroverser i Portugal, spesielt etter utgivelsen av Jesusevangeliet.

I 1988 giftet han seg med den spanske journalisten Pilar del Río, som også var oversetter av hans verk til spansk. Han var fra 1992 bosatt på Lanzarote (en av Kanariøyene).

 Stil 
Saramagos språk var preget av lange setninger, og han brukte en tegnsetting som vanligvis ville blitt betraktet som ukorrekt. Han brukte ikke anførselstegn for å gjengi direkte tale. Mange av «setningene» hans kan være på en side eller lengre, da han ofte brukte komma der andre forfattere ville ha brukt punktum. Overraskende nok tar det ikke lang tid før leserne venner seg til denne unike prosastilen.

 Sitat 
Svenska Akademien om Saramago: "Som med lignelser båret av fantasi, medfølelse og ironi stadig på nytt gjør en unnvikende virkelighet gripbar."

Om nobelprisen han vant: "Denne prisen er for alle portugisisktalende, men mens vi er inne på emnet: Jeg kommer til å beholde pengene."

 Bibliografi 

 Poesi 
 1966: Os Poemas Possíveis
 1970: Provavelmente Alegria
 1975: O Ano de 1993

 Romaner og noveller 
 1947: Terra do Pecado
 1977: Manual de Pintura e Caligrafia
 1978: Objecto Quase
 1979: Poética dos Cinco Sentidos – O Ouvido
 1980: Levantado do Chão
 1982: Memorial do Convento (roman) – utgitt på norsk i 1987 som Klosterkrønike: Den vidunderlige historien om kjærligheten mellom Blimunda og Baltasar. Oversatt av Kjell Risvik.
 1984: O Ano da Morte de Ricardo Reis (roman) – utgitt på norsk i 1998 som Det året Ricardo Reis døde
 1986: A Jangada de Pedra – utgitt på norsk i 1989 som En flåte av stein. Oversatt av Kjell Risvik.
 1995: História do Cerco de Lisboa, 1989. – utgitt på norsk i 1995 som Beleiringen av Lisboa. Oversatt fra portugisisk av Christian Rugstad.
 1991: O evangelho segundo Jesus Cristo – utgitt på norsk i 1993 som Jesusevangeliet. Oversatt av Kjell Risvik.
 1995: Ensaio sobre a cegueira – utgitt på norsk i 1996 som En beretning om blindhet. Oversatt av Christian Rugstad.
 1997: O conto da Ilha desconhecida
 1997: Todos os nomes – utgitt på norsk i 2001 som Alle navnene. Oversatt fra portugisisk av Christian Rugstad.
 2001: A caverna – utgitt på norsk i 2002 som Hulen. Oversatt av Kjell Risvik.
 2002: O homem duplicado – utgitt på norsk i 2004 som Den andre mannen. Oversatt fra portugisisk av Christian Rugstad.
 2004: Ensaio sobre a lucidez – utgitt på norsk i 2005 som En beretning om klarsyn. Oversatt av Kjell Risvik.
 2005: As intermitências da morte – utgitt på norsk i 2007 som Dødens uteblivelse. Oversatt av Kjell Risvik.
 2008: A viagem do elefante – utgitt på norsk i 2010 som Elefantens reise. Oversatt av Kjell Risvik.
 2009: Caim – utgitt på norsk i 2011 som Kain. Oversatt av Kjell Risvik.

 Dramatikk 
 1979: A noite
 1980: Que Farei Com Este Livro?
 1987: A Segunda Vida de Francisco de Assis
 1993: In Nomine Dei
 2005: Don Giovanni ou o Dissoluto Absolvido

 Essays 
 1971: Deste Mundo e do Outro
 1973: A Bagagem do Viajante: crónicas
 1974: As Opiniões que o DL teve
 1976: Os Apontamentos: crónicas política
 1981: Viagem a Portugal (reiseskildring) – utgitt på norsk i 2001 med tittelen Reisen til Portugal

 Dagbøker 
 1994–1998: Cadernos de Lanzarote: diário [1-5]

 Kritikk av staten Israel 
Som en kommentar til konflikten mellom israelerne og palestinerne, uttalte Saramago i 2003 at jødene ikke lenger fortjener "sympati for lidelsene de gjennomgikk under holocaust. . . . Å leve i skyggen av holocaust og forvente tilgivelse for alt de gjør på vegne av det de har lidd, virker fornærmende på meg. De lærte ingenting av lidelsene til sine foreldre og besteforeldre."  Den jødiske menneskerettighetsgruppen Anti-Defamation League (ADL) karakteriserte disse bemerkningene som antisemittiske, og ADLs direktør Abraham Foxman uttalte: «José Saramagos kommentarer er et grovt fornærmende angrep, og avslører en uvitenhet omkring saken som vitner om fordommer mot jødene.»

Saramago svarte at kommentarene var rettet mot politikken den israelske staten førte mot palestinerne. Han uttalte at Israel ikke med rette kunne hevde å representere internasjonal jødedom, og at staten Israel hadde brukt påstander om antisemittisme til å undergrave genuin kritikk av handlinger som ikke kan rettferdiggjøres, og ikke ville ha blitt godtatt dersom de kom fra en hvilken som helst annen stat i Midtøsten.

 Jose Saramagos litteraturpris 
Siden 1999 har litteraturprisen Prémio Literário José Saramago blitt delt ut annethvert år av Circulo de Leitores Foundation. Prisen tildeles en ung forfatter som har publisert sitt første verk på portugisisk i et portugisiskspråklig land. Prisen er innstiftet til minne om at Saramago fikk Nobelprisen i 1998.

ÅrForfatterVerkNasjonalitet1999Paulo José MirandaNatureza MortaPortugal2001José Luís PeixotoNenhum OlharPortugal2003Adriana LisboaSinfonia em BrancoBrasil2005Gonçalo M. TavaresJerusalémPortugal2007Valter hugo mãeo remorso de baltazar serapiãoPortugal2009João TordoAs Três VidasPortugal2011Andrea del FuegoOs MalaquiasBrasil2013OndjakiOs TransparentesAngola2015Bruno Vieira AmaralAs Primeiras CoisasPortugal2017Julián FuksA ResistênciaBrasil2019Afonso Reis CabralPão de AçúcarPortugal2021Rafael GalloDor FantasmaBrasil2023Francisco Mota SaraivaMorramos ao menos no portoPortugal2025

 Referanser 

 Eksterne lenker 



  Biografi (fra nobelprize.org)
   Samleside på NRK.no

Kategori:Portugisiske forfattere
Kategori:Forfattere av reiseskildringer
Kategori:Portugisiske nobelprisvinnere
Kategori:Nobelprisvinnere (litteratur)
Kategori:Personer fra distriktet Santarém
Kategori:Portugisiskspråklige forfattere